**ผลงาน** Best Practice Service Plan **(สาขามะเร็ง)**

**ชื่อผลงาน ประสิทธิผลของนวัตกรรม “Abdominal support” เพื่อลดปวดและภาวะท้องอืดในผู้ป่วยมะเร็งหลังผ่าตัดช่องท้อง หอผู้ป่วยศัลยกรรมหญิง โรงพยาบาลลำปาง**

**รูปแบบการนำเสนอ** นวัตกรรมและสิ่งประดิษฐ์

**ผู้ส่งผลงาน** กาญจนา ใจดี, พฤกษา เกตุนามญาติ และคณะ หอผู้ป่วยศัลยกรรมหญิง โรงพยาบาลลำปาง เขตสุขภาพที่ 1 โทรศัพท์ 054 – 237400 ต่อ 8511 มือถือ 089 – 7014499 Email phruksa2514@gmail.com

**บทคัดย่อ**

**ความสำคัญ** : ผู้ป่วยมะเร็งที่ได้รับการผ่าตัดทางหน้าท้อง ซึ่งเป็นการผ่าตัดใหญ่ หลังผ่าตัดมักเกิดอาการปวดและภาวะท้องอืด แนวปฏิบัติเดิม ใช้ยาระงับปวดเป็นครั้ง ๆ ซึ่งบำบัดอาการปวดได้เพียงระยะเวลาสั้น ๆ หากผู้ป่วยมีกิจกรรมเช่น ลุกนั่ง หรือเดิน อาการปวดและภาวะท้องอืดจะเป็นมากขึ้นหากผู้ป่วยเคลื่อนไหวได้น้อยลงจะส่งผลให้เกิดภาวะแทรกซ้อนต่าง ๆ ตามมา และนอนโรงพยาบาลนาน

**วัตถุประสงค์** : เพื่อศึกษาประสิทธิผลของนวัตกรรม “Abdominal support” เพื่อลดปวดและภาวะท้องอืด ในผู้ป่วยมะเร็งหลังผ่าตัดช่องท้อง เปรียบเทียบกับแนวปฏิบัติเดิม

**รูปแบบการศึกษา :** Interrupted time intervention study

**สถานที่ศึกษา** : หอผู้ป่วยศัลยกรรมหญิง โรงพยาบาลลำปาง

**ลักษณะของนวัตกรรม :** ประยุกต์จาก Elastic bandage ขนาด 6 นิ้ว เย็บติดกันเป็นผืนขนาด size S, M, L, และ XL ขนาดกว้าง 24x85 cm, 26x110 cm, 30x130 cm, และ 32x150 cm ตามลำดับ มีแถบตีนตุ๊กแกทางด้านหลังเพื่อสะดวกในการใช้งาน ในกรณีที่ผู้ป่วยมีสาย Radivac drain หรือ Colostomy จะมีช่องออกเฉพาะ การใช้งานโดยการพันรอบหน้าท้องโดยเลือกตามขนาดของผู้ป่วย

**วิธีการศึกษา** : ศึกษาในผู้ป่วยมะเร็งอายุ 15 ปีขึ้นไปที่รับการผ่าตัดช่องท้อง โดยแบ่งเป็น 2 ช่วงเวลา ได้แก่ กลุ่มที่ใช้แนวปฏิบัติเดิม ในช่วงเวลา 1-31 พ.ค.59 จำนวน 30 ราย และกลุ่มที่ใช้นวัตกรรม “Abdominal support” ในช่วงเวลา 1-30 มิ.ย.59 จำนวน 30 ราย วัดระดับความปวดหลังผ่าตัด และวัดระดับภาวะท้องอืดในวันแรก (day 0), วันที่ 1, 2, 3 ตามลำดับ เปรียบเทียบประสิทธิผลโดยใช้สถิติ Multi-level regression analysis for repeated measurement

**ผลการศึกษา** : นวัตกรรม “Abdominal support” มีประสิทธิผลในการลดระดับความปวดหลังผ่าตัด (p<0.001)\* และลดระดับภาวะท้องอืด ได้อย่างมีนัยสำคัญทางสถิติ (p<0.001)\*



\* เมื่อควบคุมขนาดแผลเริ่มต้นในแต่ละบุคคลแล้ว

**ข้อยุติและการนำไปใช้ :** นวัตกรรม“Abdominal support”สามารถลดระดับความปวด ลดภาวะท้องอืดหลังผ่าตัดได้ ควรนำไปใช้ในผู้ป่วยหลังผ่าตัดมะเร็งในช่องท้องทุกราย

**คำสำคัญ** : abdominal support, cancer pain score, flatulence, laparotomy, post-operative